标题：汪乔年
人物简介
汪乔年（？－1642年），字岁星，浙江遂安人十四都汪家桥人（今浙江淳安县汾口镇汪家桥村）。明末军事将领，任陕西总督。 谥号忠烈，南明追赠兵部尚书。
其父名汪时和，明熹宗时为刑部司郎中，熹宗朱由校曾下诏称其为“清吏”。诏书称赞汪乔年的母亲“性温且慧，德静而方”“恩加下贱，泽沛慈航（佛家语，指乐于接济，慈祥有爱）”。汪乔年自幼在一个良好的教育环境里成长。直到今天汪乔年府邸的家厅依然挂着“孝友堂”的牌匾。（汪乔年语“孝以作忠，友以为爱”）
  敕造“忠烈”坊
天启二年（1622年）壬戌科殿试进士第六名，历官刑部陕西司主事，刑部郎中、工部郎中、此后累升至陕西按察使。
崇祯二年起工部，迁青州知府。以治行卓异，迁登莱兵备副使，乞终养归。父丧除，起官平阳，迁陕西右参政，提督学校。再以卓异，就迁按察使。乔年清若自励，恶衣菲食，之官，携二仆，不以家自随。为青州，行廊置土锉十余，讼者自炊候鞫，吏无敢索一钱。自负才武，休沐辄驰骑，习弓刀击刺，寝处风露中。
崇祯十四年（1641年）任右佥都御史，巡抚陕西。当时陕西总督是傅宗龙，崇祯命宗龙向河南进兵。傅宗龙被围，突围时在项城被杀。汪乔年得知傅宗龙死讯，大哭说道：“傅公死，讨贼无人矣。”傅宗龙死后，乔年被提升为陕西总督，掘李自成祖坟，会师出讨。（建国初因为作战对象是李自成，有学者讥讽汪乔年此举迷信无知，实则是誓不与闯军共存亡之意）乔年召集散亡士卒三万众，命令贺人龙率领。时大明毅宗烈皇帝诏令汪乔年，左良玉一同进兵。左贪功，未与汪商议便率领明军贸然进兵，被围死在郾城。汪本是东林党人里比较正直的，不想救左，无奈求援书履至，汪恐其部下明军全军覆没，乃留火器辎重于洛阳，简兵急袭李自成大本营。李自成“尽锐攻之”，左良玉脱围得救，没有按照约定前后夹击李自成。面对闯军二十余万众，总兵贺人龙等不战而走（被继任陕督孙传庭斩），汪乔年乃收步卒二千，入城拒守。  汪乔年家的家厅大门（省文物保护单位）
崇祯十五年（1642年）二月十七日，李自成、罗汝才军攻襄城城五昼夜，城陷，手刃数贼被俘。见到李自成拒不下跪，被挖出膝盖骨，北拜骂贼，舌头被割，仍以手指李自成含糊喷血唾之，最后在襄城西被五牛分尸（汪乔年家谱载，李自成怒其挖祖坟，云其不配五马分尸）。《明史》评价乔年「此殆有天焉，非其才之不任也」。
《明史》记载
汪乔年，字岁星，遂安人。天启二年进士。授刑部主事，历郎中。母忧归。
崇祯二年起工部，迁青州知府。以治行卓异，迁登莱兵备副使，乞终养归。父丧除，起官平阳，迁陕西右参政，提督学校。再以卓异，就迁按察使。乔年清若自励，恶衣菲食，之官，携二仆，不以家自随。为青州，行廊置土锉十余，讼者自炊候鞫，吏无敢索一钱。自负才武，休沐辄驰骑，习弓刀击刺，寝处风露中。
十四年，擢右佥都御史，巡抚陕西。时李自成已破河南，声言入关。乔年疾驱至商、洛，不见贼。贼围开封，而三边总督傅宗龙亦至陕，议抽兵括饷，则关中兵食已尽，无以应。宗龙、乔年握手欷歔而别。未几，宗龙败殁于项城，乔年流涕叹曰：“傅公死，讨贼无人矣。”已，又闻诏擢乔年兵部右侍郎，总督三边军务，代宗龙。部檄踵至，趣出关。是时，关中精锐尽没于项城。乔年曰：“兵疲饷乏，当方张之寇。我出，如以肉喂虎耳。然不可不一出，以持中原心。”乃收散亡，调边卒，得马步三万人。
十五年正月，率总兵贺人龙、郑嘉栋、牛成虎出潼关。先是，临颍为贼守，左良玉破而屠之，尽获贼所掳。自成闻之怒，舍开封而攻良玉，良玉退保郾城，贼围之急。乔年诸将议曰：“郾城危在旦夕。吾趋郾，贼方锐，难与争锋。吾闻襄城距郾四舍，贼老砦咸在。吾舍郾而以精锐攻其必应，贼必还兵救，则郾城解矣。郾城解，我击其前，良玉乘其背，贼可大破也。”诸将皆曰：“善。”乃留步兵火器于洛阳，简精骑万人兼程进。次郏县，襄城人张永祺等迎乔年。
二月二日，乔年入襄城，分人龙、嘉栋、成虎军三路，驻城东四十里，逼郾城而军，而自勒兵驻城外。贼果解郾城而救襄城。贼至，三帅奔，良玉救不至，军大溃。乔年叹曰：“此吾死所也。”率步卒千余入城守。贼穴地实火药攻城，乔年亦穿阱，视所凿，长矛刺之。贼炮击乔年坐纛，雉堞尽碎，左右环泣请避之，乔年怒，以足蹴其首曰：“汝畏死，我不畏死也。”十七日，城陷，巷战，杀三贼，自刭不殊，为贼所执，大骂。贼割其舌，磔杀之。襄城人建祠而祀之。
汪公忠烈祠墓记
余二闻（襄城令）
明崇正 十五年二月十七日，闯贼陷襄城，汪公殉难。邑志载其大略，未详也。一日刘子宗洙，持其先人四冲公，讳汉臣，所为公殉难记略见示。展而读之，肃然曰：汪公忠烈固足千古矣，然不得四冲公传述，谁知之者？揖刘子曰：是篇不可不勒之贞珉。勒贞珉不可不为之建祠。刘子曰唯唯。寻纠同学诸生，择城南门外高阜处，鸠工，不一月祠告成。请记于予。予辞曰：汪公忠烈之概，四冲公既详言之矣，予复何赘!即为约其文而谨录之。公，讳乔年，字岁星，浙江遂安人。中天启壬戍科进士，历官总督三边兵部左侍郎兼都察院右佥都御史。赋性骨鲠方正。历仕二十年，未有敢干以私者。其任陕西学宪，秉公尤着。时闯贼猖獗，蹂躏中土。朝廷议督帅，难其人。群臣推公。公受事之日，即掘闯逆父墓，示誓不俱生。  汪乔年故居的大厅“孝友堂”时于墓中得一蛇，公亲斩蛇以狥于众，曰：某以书生受朝廷大恩，寄以军国重事，惟有捐躯报国，灭此朝食，诸君当同心共济。如二心者，有如此蛇。众皆慑服。随督贺、郑诸帅三万余骑出关。比闻闯贼拒左帅于郾城，距襄仅四舍地，乃兼程进至雒阳，留步兵于雒，自率轻骑万余趋襄。盖欲出贼不意，约左帅夹击殱之也。时襄已陷贼，士民望救甚急。公驻师郝县，虑有变，先遣郑帅假督帅节钺同邑孝廉张永祺至襄察动静。郑帅抵襄，则襄人士焚香道左，泣声震天，拥郑帅马至格不能行。郑帅旋报命，公曰：襄人忠义之气可用也，宜亟进而抚之。公师时已抵襄之三里堡屯营，遂拔身从十数骑由北门入襄。人始知先至者为郑帅，环公而泣拜曰：丧乱余生，不期再见天日。遂为公陈画贼之虚实。公喜曰：贼在吾目中矣，一二日间当为汝等扫荡贼氛，碎元凶如齑粉也。即命骑出城。时二月十二日漏下二鼓，公竟日未餐，有进公食饮者，俱却不受。至营枕戈暂憇即起，传集贺、郑、牛三帅于幕，议进剿事。一面檄左帅通声援。分三帅为三路驻城东四十里，不令进城，虑扰民也。旋以卜筮获体听襄人之请，放兵进城。时营伍未定，忽报贼已逼城，有顷报刃接矣，有顷报我师旋矣，有顷报三帅不战而四驰矣。左右谏公曰：大势已去，盍姑出城整旅以图再举，未为失策。若坐守孤城，恐不能支。公曰：吾兵虽解，尚有禁旅四千，合以土著同心，事尚可为。况城中储偫甚厚，守具亦足，何遽言去？倘奏师东指，左师西鞭，豫镇南下，合力尽锐，灭此无难。纵援师不至，何妨尽瘁以死？此二月十三日事也。此后则专议城守矣。爰命张协守城之西，以邑生何慊监纪，命贾协守城之南，以张和声监纪，命马协守城之东，以井良田监纪，命党廰守城之北，以张琇监纪。而公自当敌冲，以孙同知刘监纪，汉臣参幕分汛而守，屹立如山。贼攻城益急，遣亡命凿城为隙，置火药其中，火发城崩，其法甚烈，名曰放壅。公下令命城中穿阱随贼所凿，以利刃刺之，贼死者千人。贼又负门车向城，公命士民以大石击之，应手而倒贼死者又数千人。其鎗炮弓箭所毙者不计其数。贼愤骂曰：自吾起事，所向无敌。胡尔襄诚小邑，毙我如许？头目自此攻益力，我守亦益坚，如此者两昼夜。适天雨雪。公色微不怿。刘汉臣进言曰：贼锋已挫，贼胆已落，出奇制胜，正在此时，胡为以雪故自撄壮怀乎？公曰：然微子言几乱吾意。乃命酒剧饮。时贼攻城西隅，将复于隍。戍者以告。公曰：众志成城，无碍也。亟命取荆囤实以土，筑而完之，守如故。贼觇公纛所在，以炮击公。公前雉堞尽毁，神色不变，指麾自如。左右或搴公衣曰：贼炮甚猛，可且就雉堞坚厚处避之。公怒以足蹴其首，曰：尔辈怕死，吾不怕死也。如此又一日。贼知公善用兵，计撤西南，垒绐我逸出而袭之。四协戎曰：贼怯也，宜乘其懈，且战且走。公曰：头可断，身不可移，吾誓与此城终始矣。敢言走者斩。即命四城监纪用薪车填门，以息诸协二心。至十七日巳时，城陷，公手提兵符驱兵巷战，兵无战志，犹手刃二兵，杀三枭贼，疾声大呼，曰：臣力竭矣。不能杀贼而反为贼所贼，死固吾分也。北望稽首，拔刀自刎。然未即至死，被贼执去见闯逆。左右喝令公跪，公大骂曰：吾朝廷大臣，奉命剿汝，恨不获生咬汝肉。吾死当为厉鬼杀汝，以遂我报国之愿。贼知不可屈，遂割公舌，击公齿，犹以血喷贼，骂不绝口，随遇害磔公尸。同公殉难者，监纪同知孙公，典史赵公讳凰豸，裨将张、党、马三公，皆一时忠烈也。时全军覆没，合城屠戮，有贾副将者单骑冲突，由南门出，格贼无算，贼以枭骑追之，卒无一人敢逼于百步之内者，贾协亦人杰也哉。贼购请兵之。张孝廉悬千金赏，贼中有黄姓者感梦中语而救之得生，亦见忠孝之报。其事甚奇另有记。贼十九日拔营西去。刘汉臣等收公尸而殓之。厥后公义仆幼些来襄迎榇，启公骸骨，面目如生。嗟乎!公以文弱书生，奋军国大义，提三尺剑出关剿贼，已仁者之勇。至孤军千里直逼贼垒，誓灭此朝食，公之智谋岂在李郭下哉!一战再战，实欲已破之网轴而还金瓯也，顾战不克而守，守力竭而死，死不绝而骂，以至割舌碎尸，公之忠烈比之颜呆卿张雎阳，几过之无不及矣。孔子曰：有杀身以成仁。汪公之谓欤？[1]
汪乔年的诗
商于怀古 汪乔年
路入商源万壑回，据鞍怀古思悠哉。
茹芝高士坟犹在，徙木奸雄骨已灰。
计绝楚援游客诈，诗题秦岭逐臣哀。  汪乔年家乡的祠堂
古今得失俱陈迹，惟有山花岁岁开。
即事有感 汪乔年
（出关剿李自成之作）
昔年鸡犬闹相闻，此际萧条为寇焚。
瓦砾参差馀败壁，人烟断绝暗愁云。
连天荒草驹迷路，翳日深林虎啸群。
焉得免枪全迅扫，哀鸿重聚乐耕耘。